Ora epoko di pirateso

L'ora epoko di pirateso esas ofte uzata nomo por la periodo inter e la 1650a yari e 1730a yari, kande marala pirateso esis signifikanta faktoro en la historio dil Nord-Atlantiko e la Indiana Oceano.

Historii pri pirateso ofte subdividas la Ora Epoko di Pirateso aden tri periodi:

1659-1680 (cirkume): La bukaniero-periodo, karakterizita da angla-franca maristi de Jamaika e Tortuga qui atakis hispana kolonii, e navi en la Karibiano ed estala Pacifiko.

1690a yari: La "Pirate Round", asociata kun longa-dista voyaji de Amerika por raptar skopi islamana e dil Est-India-Kompanio en la Indiana Oceano e la Reda Maro.

1715 a 1726: La periodo pos la Hispana Suceso, kande angla-amerikana navani e korsari neemployata pro la fino dil Milito dil Hispana Suceso turnis amase a pirateso en la Karibiano, la Indiana Oceano, l'estala marbordo di Nord-Amerika, e la litoro di West-Afrika.

Plu streta defini dil Ora Epoko kelkafoye exkluzas l'unesma o duesma periodi, ma la maxim multa inkluzas adminime ula parto dil triesma. La moderna koncepto di pirati quale montrata en populara kulturo derivesas precipue, ma ne sempre korekte, del Ora Epoko di Pirateso.

Faktori qui kontributis a pirateso dum l'Ora Epoko inkluzis l'augmento di quanti de valoroza kargaji transportata ad Europa trans vasta oceano-disti, min granda europana mararmei en certena regioni, l'instrukto ed experienco quin multa maristi ganabis en europana mararmei (aparte la Britaniana Rejala Mararmeo), e koruptita neefikiva guverno en europana kolonii. Koloniala povi tatempe konstante luktis kontre pirati e partoprenis plura notinda batalii ed altra relatata eventi.

Pirateso emersis ek, e reflektis ye mikra skalo, konflikti pri komerco e koloniigo inter la rivala europana povi di ta epoko, inkluze l'imperii di Britania, Hispania, Nederlando, Portugal e Francia. La maxim multa pirati en ta ero esis di origino walsana, angla, nederlandana, irlandana e franca. Multa pirati venis de povra urbi serchanta moyeno por ganar pekunio e pardono. London aparte konocesis pro alta chomado, tropopulozeso, e povreso qui pulsis homi a pirateso. Pirateso anke ofris povo e rapida richeso.

La maxim olda savata literarural menciono di "Ora Epoko" di pirateso esas de 1894, kande l'angla jurnalisto George Powell skribis pri "L'aparanta ora epoko di pirateso til la lasta yardeko dil 17ma yarcento." Powell uzas la frazo dum recensar A New and Exact History of Jamaica da Charles Leslie, libro lore evanta 150 yari. Powell uzas la frazo nur unfoye.

En 1897, plu sistemala uzado dil frazo "Ora Epoko di Pirateso" enduktesis dal historiisto John Fiske, qua skribis, "Ye nul altra tempo en la historio dil mondo prosperis pirateso tam multe kam dum la 17ma yarcento e l'unesma parto dil 18ma. On povus dicar ke l'ora epoko duris de c. 1650 til c. 1720."

Kategorio:Historio
Kategorio:Historial eri
Kategorio:Navala militado